ประชาธิปัตย์ร้องรัฐบาลอย่าใช้ความรุนแรงต่อผู้ชุมนุม (เหตุเกิดเมื่อ 2 ปีที่แล้ว)
รัฐบาลมีหน้าที่โดยตรงในการบริหารราชการแผ่นดินด้วยความอดทน ต้องทำทุกวิถีทางที่จะลดเงื่อนไขความขัดแย้งและดำเนินการทุกอย่างด้วยความละมุนละม่อม ด้วยความเข้าใจในเจตนารมณ์ของประชาชนที่เข้าร่วมการชุมนุมด้วยความบริสุทธิ์ใจย้อนกลับไปเมื่อวันที่ 26 ส.ค. 2551 ซึ่งเป็นวันที่พันธมิตรประชาชนเพื่อประชาธิปไตยเคลื่อนขบวนผู้ชุมนุมยึด สถานีโทรทัศน์เอ็นบีที สถานที่ราชการสำคัญบางแห่ง กระทั่งตกเย็นได้เข้ายึดพื้นที่ภายในทำเนียบรัฐบาลเป็นที่ปักหลักชุมนุมนั้นในเวลานั้น รายงานเมื่อ 26 ส.ค. 51 ว่า ที่พรรคประชาธิปัตย์ นายอภิสิทธิ์ เวชชาชีวะ ผู้นำฝ่ายค้านในสภาผู้แทนราษฎรและหัวหน้าพรรคประชาธิปัตย์ แถลงภายหลังการประชุม ส.ส.พรรคประชาธิปัตย์ ว่า พรรคได้ออกแถลงการณ์จุดยืนของเราต่อสถานการณ์ความรุนแรงจากกรณีที่กลุ่มพันธมิตรประชาชนเพื่อประชาธิปไตยบุกยึดสถานที่ราชการหลายแห่ง โดยพรรคประชาธิปัตย์รู้สึกวิตกและห่วงใยต่อสถานการณ์ที่เกิดขึ้น จึงขอเรียกร้องต่อทุกฝ่าย 4 ข้อ โดยรายละเอียดของแถลงการณ์พรรคประชาธิปัตย์ที่นายอภิสิทธิ์ ซึ่งขณะนั้นเป็นผู้นำฝ่ายค้านอ่าน มีดังนี้ตลอดวันที่ 26 สิงหาคม 2551 สังคมไทยได้ถูกชักนำเข้าสู่จุดวิกฤตครั้งร้ายแรงที่สุดอีกครั้งหนึ่ง เมื่อมีการเลือกใช้การเผชิญหน้า แทนการหาหนทางคลี่คลายสถานการณ์ที่อาจจะสร้างความเสียหายต่อระบบการเมือง การปกครอง ระบบเศรษฐกิจและสังคมของประเทศจนยากจะเยียวยาในอนาคตพรรคประชาธิปัตย์รู้สึกวิตกและห่วงใยต่อสถานการณ์ในวันนี้ จึงขอเรียกร้องต่อทุกฝ่ายที่เกี่ยวข้องดังนี้1.ขอให้ทุกฝ่ายใช้ความพยายามจนถึงที่สุดในการคลี่คลายสถานการณ์ ภายใต้กรอบของกฎหมาย เพื่อไม่ให้สถานการณ์ดำเนินไปสู่ความขัดแย้งที่รุนแรงจนเกิดความสูญเสียแก่ประชาชนผู้บริสุทธิ์ ในส่วนของรัฐบาลต้องใช้ความอดทนในการคลี่คลายสถานการณ์ที่เกิดขึ้น โดยต้องไม่ใช้ความรุนแรงกับประชาชน และไม่ยั่วยุให้การเผชิญหน้าลุกลาม ขยายตัว2.รัฐบาลไม่สมควรอย่างยิ่งที่จะปลุกระดมให้ประชาชนทั่วประเทศมาแบ่งฝักแบ่งฝ่าย เลือกข้างกับสถานการณ์ที่ลุกลามบานปลายเช่นนี้ รัฐบาลมีหน้าที่โดยตรงในการบริหารราชการแผ่นดินด้วยความอดทน ต้องทำทุกวิถีทางที่จะลดเงื่อนไขความขัดแย้ง และดำเนินการทุกอย่างด้วยความละมุนละม่อม ด้วยความเข้าใจในเจตนารมณ์ของประชาชนที่เข้าร่วมการชุมนุมด้วยความบริสุทธิ์ใจ3.หากมีการใช้ความรุนแรงต่อประชาชนผู้บริสุทธิ์ พรรคประชาธิปัตย์ขอประกาศว่าจะยืนอยู่เคียงข้างกับประชาชนจนถึงที่สุด4.พรรคประชาธิปัตย์ ไม่เห็นด้วยกับการเปลี่ยนแปลงทางการเมืองใดๆ ที่มิได้เป็นไปตามกระบวนการประชาธิปไตย อันมีพระมหากษัตริย์ทรงเป็นประมุข ทั้งนี้พรรคฯจะติดตามสถานการณ์อย่างใกล้ชิดต่อไปพรรคประชาธิปัตย์26 สิงหาคม 2551นายอภิสิทธิ์ กล่าวว่า หนทางที่ถูกต้อง คือ รัฐบาลต้องหาทางสื่อสารโดยเข้าใจปัญหาสถานการณ์และความรู้สึกของประชาชน เพราะประชาชนนับแสนที่ออกมาเคลื่อนไหวด้วยความเชื่อที่บริสุทธิ์ใจและความตั้งใจในการต่อสู้ โดยไม่ได้รับผลประโยชน์ใดโดยตรง ดังนั้น รัฐบาลต้องปฏิบัติอดทนและพร้อมทบทวนตัวเองว่าสถานการณ์ที่ลุกลามเกิดจากสาเหตุใดเมื่อถามว่าการที่นายกรัฐมนตรีมอบหมายให้พล.ต.อ.โกวิท วัฒนะ รมว.มหาดไทย รับผิดชอบสั่งการเจ้าหน้าที่ตำรวจในการจัดการกลุ่มผู้ชุมนุม ถือเป็นการปัดความรับผิดชอบหรือไม่ นายอภิสิทธิ์ กล่าวว่า นายกฯไม่สามารถปัดความรับผิดชอบได้ และไม่ได้มองว่านายกฯหนีความรับผิดชอบ แต่ถือเป็นเรื่องการจัดการภายใน
รัฐบาลมีหน้าที่โดยตรงในการบริหารราชการแผ่นดินด้วยความอดทน ต้องทำทุกวิถีทางที่จะลดเงื่อนไขความขัดแย้งและดำเนินการทุกอย่างด้วยความละมุนละม่อม
การชุมนุม,พรรคประชาธิปัตย์,พันธมิตรประชาชนเพื่อประชาธิปไตย,อภิสิทธิ์ เวชชาชีวะ